als_Latn dik_Latn sag_Latn
Limaj mezi ngjitet në skenë me Haradinajn e Veselin
Koalicioni PDK-AAK-Nisma ka mbajtur tubimin përmbyllës të fushatës për zgjedhjet e 11 qershorit.
Këtu është parë kryetari i Nisma, Fatmir Limaj që ka hezituar për të dalë në skenë, me të nominuarin e tyre për kryeministër, Ramush Haradinajn dhe kryetarin e PDK-së, Kadri Veseli, njofton Klan Kosova.
Veseli ka qenë i fundit që ka folur dhe për të përmbyllur gjithçka, ai ka ftuar në skenë Haradinajn që është nisur menjëherë dhe Limajn – por që ky nuk ka lëvizur nga vendi.
Aty është parë Haradinaj tek sa e ka tërheqë për dore Limajn.
Është dashur një sinjalizim i Veselit që ka bërë që Haradinaj të kthehet dhe ta marrë Limajn lart.
als_Latn als_Latn als_Latn als_Latn als_Latn als_Latn